Ακροπόλ (ταινία)

Το ***Ακροπόλ*** είναι  μουσικοχορευτική ταινία του Παντελή Βούλγαρη, παραγωγή του 1995. Πραγματεύεται την οργάνωση μιας παράστασης στο θρυλικό θέατρο Ακροπόλ παρουσιάζοντας τον κόσμο του θεάτρου και του θεάματος, με όλες τις αντιζηλίες και τα πισώπλατα μαχαιρώματα.

## Πλοκή
Στο ιστορικό μουσικό θέατρο Ακροπόλ της Αθήνας πρόκειται να ανέβει μια πρεμιέρα. Λίγο πριν από την έναρξη, ο θεατρώνης Πρίγκιψ απολύει μια πρωταγωνίστρια λόγω προχωρημένης μέθης. Ενώ ψάχνει ηθοποιό να την αντικαταστήσει, καταλήγει σε ένα πρώην παιδί-θαύμα του κινηματογράφου, τον Λάκη Λοϊζο, που ερμηνεύει συχνά γυναικείους ρόλους, κυρίως κωμικούς, και που τώρα διευθύνει ένα πρακτορείο για κομπάρσους. Ο Λάκης ερμηνεύει τον ρόλο του με μεγάλη επιτυχία, γεμίζοντας τους συναδέλφους του με φθόνο. Στην τελευταία παράσταση, τότε που θίασος και τεχνικοί συνηθίζεται να κάνουν φάρσες και τρέλες (το λεγόμενο «αλαλούμ»), αποφασίζουν να τον εκδικηθούν. Στη διάρκεια αυτής της εκδίκησης, ο Λάκης ταπεινώνεται αλλά και ταπεινώνει, παίρνοντας με τη σειρά του την εκδίκησή του, μέχρι να εγκαταλείψει τον θίασο και να επιστρέψει στο πρακτορείο για κομπάρσους που διηύθυνε.

## Διανομή ρόλων
* Λευτέρης Βογιατζής - Λάκης Λάζος**'
* [[Σταύρος Παράβας]] - Αντώνης Σεφεριάδης, Πρίγκιψ**'
* Κωνσταντίνος Τζούμας - Πλάτων
* Θέμις Μπαζάκα - Ρένα
* Δέσπω Διαμαντίδου - μητέρα Αντώνη
* Άντζελα Γκερέκου - Ζωζώ
* Ειρήνη Ιγγλέση
* Μάνος Βακούσης - Φωτεινιάς
* Σωτηρία Λεονάρδου
* Όλγα Δαμάνη - Μαρίκα
*Νίκος Καραγιώργος - ηθοποιός
*Μπέσυ Μάλφα - Σάσα
* Αντιγόνη Αλικάκου
* Άγγελος Γεωργιάδης
* Γιώργος Γκίκας
* Σταύρος Κωνστανταράκος
* Αχιλλέας Κυριακίδης
* Πόπη Παπαδάκη
* Σπύρος Παπαδόπουλος

## Υποδοχή

Απέσπασε το βραβείο μουσικής στο Φεστιβάλ της Βαλένθια και το βραβείο σκηνοθεσίας στο Φεστιβάλ του Καΐρου.

Η Ιωάννα Χουλιαρά γράφει:Η δεκαετία που διαδραματίζεται η ιστορία του Ακροπόλ είναι μια ανήσυχη περίοδος για την Ελλάδα, τόσο πολιτικά όσο κοινωνικά και οικονομικά. Σε ταινίες του ο Βούλγαρης εξετάζει βαθύτερα τις άμεσες επιδράσεις της εποχής στην ανθρώπινη ψυχή. Στο Ακροπόλ προτιμάει να εστιάσει στον θεατρικό κόσμο και μέσα από αυτόν να αναπολήσει το ελληνικό θέατρο γενικότερα και την μουσική επιθεώρηση ειδικότερα. Πίσω από την λάμψη των θεατρικών παραγωγών, ο σκηνοθέτης παρατηρεί το ανθρώπινο πρόσωπο, τα συναισθήματα, τις ελπίδες και τα πάθη. Με μεστούς διαλόγους και έντονες ερμηνείες, η ταινία νοσταλγικά περιγράφει τα καλλιτεχνικά δρώμενα αλλά και μας ταξιδεύει στον εσωτερικό κόσμο των καλλιτεχνών. Με ένα ίσως μελαγχολικό ύφος παρουσιάζονται οι ανασφάλειες, οι αδυναμίες, οι συγκρούσεις αλλά και οι επιτυχίες των ηθοποιών της επιθεώρησης. 

## Παραπομπές


## Εξωτερικοί σύνδεσμοι
* Το ''Ακροπόλ'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1995
Κατηγορία:Ελληνόφωνες ταινίες
Κατηγορία:Γερμανικές ταινίες
Κατηγορία:Ιταλικές ταινίες της δεκαετίας 1990
Κατηγορία:Ταινίες σε σκηνοθεσία Παντελή Βούλγαρη
Κατηγορία:Ταινίες σε σενάριο Παντελή Βούλγαρη
Κατηγορία:Ταινίες με μουσική σύνθεση Γιώργου Μουζάκη
Κατηγορία:Ελληνικές μουσικές ταινίες
Κατηγορία:Βουλγαρικές ταινίες
Κατηγορία:Ταινίες γυρισμένες στη Βουλγαρία
Κατηγορία:Ταινίες τοποθετημένες στην Ελλάδα